**Public Health, Area B**

Dublin South, Kildare, West Wicklow

Dr Steevens’ Hospital, Dublin 8, D08 W2A8.

Laois, Offaly, Westmeath, Longford

HSE Area Office, Arden Road, Tullamore,

Co. Offaly, R35 TY28.

**Sláinte Poiblí, Ceantar B**

Baile Átha Cliath Theas, Cill Dara, Cill Mhantáin Thiar

Ospidéal an Dr Steeven, Baile Átha Cliath 8, D08 W2A8.

Laois, Uíbh Fhailí, An Iarmhí, An Longfort

Oifig Ceantar FSS, Bóthar Ardáin, Tulach Mhór,

Co. Uíbh Fhailí, R35 TY28.



**تلفون**: 057 9359891 **ایمل**: PublicHealth.AreaB@hse.ie | [www.hse.ie/publichealth](http://www.hse.ie/publichealth) [*@PublicHealthB*](https://twitter.com/PublicHealthB)

تاریخ:

محترم ښاغلیه / آغلې،

دا لیک د دې لپاره دی چې تاسو ته خبر درکړي چې په یو کس کې چې په [insert center name] کې ژوند کوي د ډیپتیریا په نوم نارغي تشخیص شوي. تاسو ورسره له نږدې تماس کې نه یاست نو په دې ناروغۍ ستاسود اخته کیدو خطر خورا کم دی.

پداسې حال کې چې ستاسو په دې ناروغۍ د اخته کېدو خطر لږ دی، که تاسو د ډیپتیریا کومې نښې لرئ نو دا خورا مهمه ده چې تاسوهرڅومره ژر چې امکان ولري د ډاکټر لخوا وکتل شئ. دا د دې لپاره دی چې تاسو د ډیپتیریا لپاره معاینه شئ او د اړتیا په صورت کې مودرملنه وشي. مهرباني وکړئ د ډیپتیریا معلوماتي پاڼه ولولئ، کوم چې تاسو او ستاسو سره اوسیدونکي د کورنۍ هرکوم بل غړي ته د دې ناروغۍ په اړه معلومات وړاندې کوي. که تاسو اندیښمن یاست چې تاسو یا تاسو ته نږدې څوک د ډیپتیریاناروغي لري، مهرباني وکړئ دعاجل د طبي پاملرنه غوښتنه وکړئ او دا لیک له ځانه سره راوړئ ترڅو خپل ډاکټر یا نرس ته یې وښایئ.

دا ډیره مهمه ده چې تاسو دهغو واکسینونو په اړه تازه معلومات ولرئ کوم چې په آیرلیڼد کې د اوسیدونکو لپاره د هغه سپارښتنه کیږي. دا په ځانګړې توګه مهمه ده که تاسو واکسین نه یاست یا ډاډه نه یاست چې پخوا تاسو کوم واکسین ترلاسه کړي دي.

که تاسو له یو عمومي ډاکتر ( GP ) سره راجستر شوي یاست، دوی به تاسو ته د واکسینونو په اړه مشوره درکړي کوم چې تاسو ورته اړتیا لرئ. که تاسو GP نلرئ، تاسو کولی شئ دلته د آیرلینډ د واکسین کولو مهالویش په اړه معلومات ومومئ او د HSE ټیم له غړو څخه کوم چې ستاسو داستوګنې مرکز څخه لیدنه کوي مشوره وغواړئ.

په درنښت،

\_\_\_\_\_\_\_\_\_\_\_\_\_\_\_\_\_

ډاکتر [*insert name]*

په عامه روغتیا کې طبی مشاور

**د ډیپتیریا معلوماتی پاڼه**

**ډیپتیریا څه شی دی؟**

ډیپتیریا یو جدي انتان دی چې معمولا د ستوني درد سره پیل کیږي او د تنفسي ستونزو لامل کیدی شي. ځینې ​​وختونه دا کولی شي په پوستکي اغیزه وکړي.

**د ډیپتیریا نښې او علایم څه دي؟**

 تر ټولو عام نښې نښانې عبارت دي له:

* ستونی: د ستونی درد، د اشتها کموالی او لږ تبه، د غاړې پړسوب، تنفسی مشکل
* پوزه: له پوزې مایع خارجېدل او سطحي ټپونه یا زخمونه
* پوستکی: زخمونه او لږژور ټپونه

**دا ناروغي څومره جدي ده؟**

ډیپتیریا وژونکي کیدی شي - د 5٪ څخه تر 10٪ د ډیپتیریا ناروغان مړه کیږي، حتی که په سمه توګه درملنه یې هم وشي. که بې درملنې پاتې شي، دا ناروغۍ حتی له دې هم د ډیرو ژوند اخلي.

**د ډیپتیریا درملنه او تشخیص څنګه کیږي؟**

که تاسو د پورتنیو نښو څخه کومه یو لرئ نو تاسو باید د یو ډاکترلخوا د معاینې او درملنې لپاره د وکتل شئ.

ډاکټر یا نرس به د ډیپتیریا معاینه کولو لپاره یو سواب (نمونه) واخلي. په درملنه کې انټي بیوټیکونه شامل دي او که چیرې ډیپتیریا تایید شي، د زهرو ضد( انټي ټوکسین ) درملو ته کیدای شي اړتیا پېشه شي.

**ډیپتیریا څنګه خپریږي؟**

ډیپتیریا د تنفسي څاڅکو سره د تماس له لارې د ډیپتیریا لرونکي شخص یا هغه څوک چې باکتریا لیږدوي د ټوخي او پرنجي له لارې خپریږي. ځینې ​​وختونه، خپریدل ممکن د هغو شیانو له لارې هم پېښ شي چې په ناروغۍ د اخته خلکو د پوستکي له زخمونو اویا ټپونو سره په تماس کې شوي وي.

**د ډیپتیریا مخنیوی څنګه دی؟**

د ډیپتیریا د مخنیوي ترټولو مؤثره لاره د واکسین کول دي.

**د ډیپتیریا واکسین په څو دوزونو کې سپارښتنه کیږي؟**

په آیرلینډ کې، لږترلږه 5 دوزه واکسین چې د ډیفتیریا توکسایډ لرونکي دي سپارښتنه کیږي.

دهغو کسانولپاره چې په ناروغۍ د اخته کیدو ځانګړي خطر کې وي دمعافیت ساتلو لپاره اضافی بوسټر( معافیت لوړنکي ) واکسین ته اړتیا لیدل کیدای شي.

د واکسین کولو په اړه نور معلومات په آیرلینډ کې د روغتیا خدماتو ادارې (HSE) د ملي معافیت دفتر څخه ترلاسه کیدای شي کوم چې په آیرلینډ کې د ماشومانو، لویانو او روغتیا پاملرنې متخصصینو لپاره د HSE واکسین کولو پروګرامونو په اړه تازه معلومات چمتو کوي.